Fil-5 ta' Diċembru 2017, il-Kunsill adotta regoli ġodda li jagħmluha eħfef għal negozji online biex jikkonformaw mal-obbligi tal-VAT. Bħala parti mill-istrateġija ta' "suq uniku diġitali" tal-UE, il-proposti huma mmirati biex jiffaċilitaw il-ġbir tal-VAT meta l-konsumaturi jixtru prodotti u servizzi online. "Dan it-tiġdid tar-regoli ser jagħmel is-sistema tagħna tal-VAT adattata għall-ekonomija diġitali ", qal Toomas Tõniste, Ministru għall-Finanzi tal-Estonja, li bħalissa għandha l-presidenza tal-Kunsill. "Bit-tnaqqis tal-burokrazija, ser niksbu kemm iffrankar tal-ispejjeż għan-negozji kif ukoll żieda fid-dħul mit-taxxa għall-istati membri. Din kienet prijorità ewlenija tal-presidenza tagħna." Ir-regoli l-ġodda jestendu portal eżistenti għall-UE kollha (mini-"punt uniku ta' servizz") għar-reġistrazzjoni tal-VAT minn bejgħ mill-bogħod. Dawn jistabbilixxu wkoll portal ġdid għal bejgħ mill-bogħod minn pajjiżi terzi b'valur taħt €150. Dan ser inaqqas l-ispejjeż ta' konformità mar-rekwiżiti tal-VAT għal tranżazzjonijiet min-negozju għall-konsumatur. Il-VAT għandha titħallas fl- istat membru tal-konsumatur , li jiżgura li jkun hemm distribuzzjoni aktar ġusta tad-dħul mit-taxxa bejn l-istati membri. Barra minn hekk, it-testi jagħmlu l- pjattaformi online responsabbli għall-ġbir tal-VAT għall-bejgħ mill-bogħod li huma jiffaċilitaw. Dan ma kienx previst fil-proposti tal-Kummissjoni, iżda sar dispożizzjoni essenzjali tal-pakkett. Il-biċċa l-kbira tal-prodotti li jiġu importati għal bejgħ mill-bogħod attwalment jidħlu fl-UE mingħajr VAT, li jirriżulta f'kompetizzjoni inġusta għan-negozji tal-UE. għall-bejgħ mill-bogħod fl-UE huwa stmat għal €5 biljun fis-sena , u xi miżuri ser jgħinu biex jitnaqqas dan. Il-punt uniku ta' servizz ser jeħles lill-kummerċjanti online milli jirreġistraw għall-VAT f'kull stat membru li fih ibigħu l-oġġetti. Skont il-Kummissjoni, tali obbligi jiswew lin-negozji madwar €8 000 għal kull pajjiż tal-UE fejn ibigħu; il-proposti ser jippermettu li l-piżijiet amministrattivi għall-kumpaniji jitnaqqsu b'95%. Il-punt uniku ta' servizz ser jiġġenera iffrankar globali ta' €2.3 biljun għan-negozji , il-Kummissjoni tistima, u żieda ta' €7 biljun fi dħul mill-VAT għall-istati membri. Għal negozji ġodda u SMEs , ir-regoli l-ġodda jintroduċu simplifikazzjoni importanti. Inqas minn €10 000 kull sena f'bejgħ transkonfinali online, negozju ser ikun jista' jkompli japplika regoli tal-VAT użati fil-pajjiż ta' oriġini tiegħu. Barra minn hekk, ir-regoli l-ġodda jneħħu eżenzjoni għal konsenji minn barra l-UE b'valur ta' inqas minn €22. Madwar 150 miljun f' konsenji żgħar jiġu importati mingħajr VAT, u s-sistema attwali tippermetti abbużi. Filwaqt li n-negozji tal-UE għandhom japplikaw il-VAT irrispettivament mill-valur tal-oġġetti mibjugħa, l-oġġetti importati jibbenefikaw mill-eżenzjoni u ta' spiss huma sottovalutati għal dan l-għan. Skeda ta' żmien Il-pakkett – direttiva u żewġ regolamenti – ġie adottat mingħajr diskussjoni f'laqgħa tal-Kunsill Affarijiet Ekonomiċi u Finanzjarji. Il- Parlament Ewropew ta l-opinjoni tiegħu fit-30 ta' Novembru 2017. Ir-regoli l-ġodda jistabbilixxu l-iskeda ta' żmien li ġejja: introduzzjoni mill-2019 ta' miżuri ta' simplifikazzjoni għal bejgħ intra-UE ta' servizzi elettroniċi estensjoni tal-punt uniku ta' servizz għall-bejgħ mill-bogħod ta' oġġetti , kemm intra-UE kif ukoll minn pajjiżi terzi, kif ukoll l-eliminazzjoni tal-eżenzjoni mill-VAT għal konsenji żgħar. Ir-regoli jipprevedu wkoll kooperazzjoni amministrattiva msaħħa bejn l-istati membri biex jakkumpanjaw u jiffaċilitaw din l-estensjoni. Id-dispożizzjonijiet li ser japplikaw mill-2021 ser jiġu indirizzati f'aktar dettall f'proposta ulterjuri mill-Kummissjoni skont proċedura mhux leġislattiva. Il-Kunsill approva dikjarazzjoni li tenfasizza kwistjonijiet li għandhom jitqiesu mill-Kummissjoni waqt il-fażi ta' implimentazzjoni. Id-dispożizzjonijiet li ser japplikaw mill-2019 huma diġà koperti mill-pakkett. L-istati membri ser ikollhom sal-31 ta' Diċembru 2018 u l-31 ta' Diċembru 2020 biex jittrasponu d-dispożizzjonijiet korrispondenti d-direttiva fil-liġijiet u r-regolamenti nazzjonali. Ir-regolament dwar kooperazzjoni amministrattiva ser japplika mill-1 ta' Jannar 2021. Direttiva ta' Novembru 2017 dwar obbligi tal-VAT għall-bejgħ mill-bogħod ta' servizzi u oġġetti Din ir-riżorsa bħalissa hi disponibbli biss bil-lingwa jew il-lingwi li ġejjin: Regolament ta' Novembru 2017 dwar il-miżuri ta' implimentazzjoni għas-sistema komuni tal-VAT Din ir-riżorsa bħalissa hi disponibbli biss bil-lingwa jew il-lingwi li ġejjin: Regolament ta' Novembru 2017 dwar kooperazzjoni amministrattiva fil-qasam tal-VAT u l-ġlieda kontra l-frodi Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa